open-index/open-wikipedia-markdown huggingface dataset:
Eino Kujanpää

**Eino Nikolai Kujanpää** (aiemmin *Syrjänen*, 16. tammikuuta 1904 Tammela – 11. kesäkuuta 1980 Helsinki) oli suomalainen poliitikko. Kujanpää oli SKDL:n kansanedustaja vuosina 1945–1951. Hän vaikutti myös Forssan kauppalanvaltuustossa sekä Suomen kommunistisessa puolueessa, Rakennustyöläisten liitossa ja Sodan ja Fasisminvastainen Työ -järjestön sihteerinä. Kujanpää oli poliittisista syistä vangittuna vuosina 1937–1940 ja 1941–1944.

Kujanpää valittiin eduskuntaan Hämeen läänin eteläisestä vaalipiiristä maaliskuun 1945 vaaleissa. Hän kuului kulkulaitos-, puolustusasiain- ja suureen valiokuntaan.

Kujanpää opiskeli 1920- ja 1930-luvuilla Neuvostoliitossa ensin Kansainvälisessä Lenin-koulussa (peruskurssi 1931, jatkokurssi 1933) ja myöhemmin Lännen vähemmistökansallisuuksien yliopistossa. Hän käytti salanimiä **Lars Lukander** (1931) ja **Edvard Moren** (1933). LVKY:n käytyään Kujanpää komennettiin Suomeen puoluetyöhön. Sotien jälkeen hän nousi neuvostokokemuksensa ansiosta nopeasti kommunistien hierarkiassa. Kujanpää johti SKP:n Forssan osastoa. Vuonna 1947 puolueen kaaderiosasto huomautti Kujanpäätä käytöksestä 1930-luvulla ja sota-aikana. Asiasta ei tehty julkista, mutta Kujanpää joutui palaamaan kirvesmieheksi.

Ennen vuotta 1922 Kujanpää eli huutolaisena, paimenena ja renkinä. Vuoteen 1951 asti hän työskenteli Forssassa kirvesmiehenä ja autonkuljettajana. Vuosina 1951–1970 Kujanpää elätti itsensä kirvesmiehenä ja konepuuseppänä Helsingissä.

## Lähteet
Nokia 5228

**Nokia 5228** on matkapuhelinvalmistaja Nokian valmistama vuonna 2010 julkaistu kosketusnäytöllinen matkapuhelin. Nokia 5228 on aiemmin julkistetun Nokia 5230:n sisarmalli, joiden erona on lähinnä se, ettei 5228:sta löydy GPS-vastaanotinta eikä 3G-tukea.

## Tietoja

### Virranhallinta
*1320 mAh BL-5J-akku

### Sähköposti ja viestintä
*SMTP-, IMAP4- ja POP3-tuet
*Tuki seuraaville liitetiedostoille: doc, xls, ppt ja pdf
*MMS

### Selain
*OSS-selain
*Tuetut merkintäkielet: HTML, XHTML ja WML
*Tuetut protokollat: HTTP ja WAP

### Muut sovellukset
*Herätyskello, muistio, kalenteri, laskin ja tehtäväluettelo
*FlashLite 3.1
*Mukana tulevat pelit: Rollercoaster ja DJ Mix Tour

### Muuta
*Värivaihtoehdot: valkoinen/hopea, valkoinen/sininen ja musta

## Katso myös
* Luettelo Nokian tuotteista

## Lähteet
*Nokia 5228 tarkka tuoteseloste - Nokian omat sivut 
*Nokia julksti eilen 5228-kosketusluurin - puhelinvertailu.com 
*Nokia 5228 - GSMArena 

## Aiheesta muualla
* Käyttöohjeet
* Nokia 5228 - Tuki
Tuusulan Voima-Veikot

**Tuusulan Voima-Veikot ry (TV-V)** on vuonna 1937 perustettu tuusulalainen yleisseura. TV-V:n lajeihin kuuluvat ampumahiihto ja suunnistus.  Ennen TV-V:n yhtenä jaostona toimi painonnosto, joka osin selittää seuran nimen. 

TV-V on saanut järjestettäväkseen lukuisia suurtapahtumia, niistä suurimpana suunnistuksen Nordic O Tour ja maailmancup, joka kisattiin Hyrylässä 17.6.2010. Muita tapahtumia ovat mm. pyöräsuunnistuksen (MTBO) SM sprintti ja pitkä matka 25.-26.9.2010 sekä pyöräsuunnistus (MTBO) Miry -cup 18.5.2010.

## Ampumahiihto
TV-V:llä on aktiivinen ampumahiihtojaosto.
Seuraa edustava ampumahiihdon Suomen mestari Jaakko Ranta valittiin kaudeksi 2018-19 ampumahiihdon maailmancupiin. Ranta oli kilpaillut kerran aikaisemmin maailmancupissa ennen tätä. Seuraa niin ikään edustava Tuomas Harjula valittiin ampumahiihdon IBU-cupiin.

TV-V järjestää ampumahiihdon kansallisia kilpailuja Tuusulan urheilukeskuksessa. Tuusulassa järjestettiin ampumahiihdon nuorten SM-kilpailut vuonna 2017.

Ampumahiihdon Suomen mestaruuden 10 kilometrin matkalla vuonna  1992 voittanut ampumahiihtäjä Timo Seppälä on edustanut Tuusulan Voima-Veikkoja.
Myös ampumahiihtäjä Olli Hiidensalo on edustanut TV-V:tä. Myös suunnistuksen Jukolan Viestin kolmanneksi sijoittuneessa joukkueessa 2009 ollut Pekka Itävuo on edustanut nuoruusvuosinaan Tuusulan Voima-Veikkoja. 

TV-V sijoittui vuonna 2017 Suomen Ampumahiihtoliiton seurapisteissä kuudenneksi. Vuonna 2018 sijoitus oli yhdeksäs.

Ampumahiihtojaoston puheenjohtajana toimii Tiina Laine.

Seuran nykyisenä puheenjohtajana toimii Timo Vilkko.

Kilpailu-urallaan TVV:tä edusti olympiamitalisti Ville Räikkönen.

## Lähteet
Kiinan Sisämaanlähetys

**Kiinan Sisämaanlähetys** eli Overseas Missionary Fellowship (China Inland Mission vuoteen 1964 asti) on Hudson Taylorin Lontoossa  25. kesäkuuta 1865 perustama evankelinen lähetysseura, jonka tarkoituksena on evankeliumin julistaminen Kiinassa ja muissa Aasian maissa. Seuran rahoitus oli vapaaehtoisten lahjoituksien varassa. Lähetyksen yleisjohtajana toimi Hudson Taylor. Lontoon päämajassa toimivat neuvosto ja sihteerit. Neuvosto hyväksyi lähetystyöhön pyrkivät kokelaat. Kiinassa lähetysseuran toimintaansa varten tarvitsemat rakennukset vuokrattiin tai ostettiin. Lähetystyöntekijöillä ei ollut oikeutta ostaa itselleen maata, eikä rakennuksia.

Vapaakirkollinen Suomen Vapaa Lähetys teki yhteistyötä Kiinan Sisämaanlähetyksen kanssa.

## Katso myös

*OMF: China Inland Mission Stories

## Lähteet
* Hämelin, Eila  ja Peltoniemi,Sisko; *Edelläkävijät - Vuosisata vapaakirkollista lähetystyötä*, Päivä, 1990, 

### Viitteet
Jääkiekon alle 18-vuotiaiden maailmanmestaruuskilpailut 1999

**Jääkiekon alle 18-vuotiaiden maailmanmestaruuskilpailut 1999** pelattiin Saksassa, ja ottelupaikkakuntina olivat Füssen ja Kaufbeuren. Kisat olivat ensimmäiset alle 18-vuotiaiden maailmanmestaruuskilpailut. Niiden edeltäjä oli alle 18-vuotiaiden Euroopan-mestaruuskilpailut.

## Alkusarja
### Lohko A

### Lohko B

## Putoamissarja

## Mitalisarja

## Pistepörssi

## Palkinnot
### IIHF:n valitsemat turnauksen parhaat pelaajat
***Paras maalivahti:**  Ari Ahonen
***Paras puolustaja:**  Magnus Hedlund
***Paras hyökkääjä:**  Marián Gáborík

### Turnauksen tähdistökentällinen
***Maalivahti:**  Ari Ahonen
***Puolustajat:**  David Jobin,  Niklas Kronwall
***Hyökkääjät:**  Marián Gáborík,  Mikko Hyytiä,  Milan Bartovic

## Lopputulokset

Norja putosi B-sarjaan, ja Valko-Venäjä nousi pääsarjaan vuodeksi 2000.

## Lähteet

* Passionhockey.com: IIHF U18 1999 
* Hockeyarchives: IIHF U18 1999 
* Eurohockey.com - Statistics WJC18 1999 
* http://avlh.sweb.cz/MS-18.pdf  
* Turnaus IIHF:n sivuilla
* Turnauksen otteluohjelma IIHF:n sivuilla

### Viitteet
Stockholm-Arlanda

**Stockholm-Arlanda** on ruotsalainen tositelevisiosarja. Sarjassa seurataan Arlandan lentoaseman arkea ja kerrotaan lentoasemalla työskentelevien työtehtävistä. Sarjassa kuvataan pääosin SAS, Norwegian, LFV ja Nordic Aero -lentoyhtiöiden työntekijöitä. Ohjelmasta on tehty kaksi tuotantokautta. Ne kuvattiin talvella 2008–2009 sekä kesällä 2009. 

Sarjan esittäminen päättyy Suomessa 5. elokuuta 2010. Sarja esitetään uusintana 10. lokakuuta 2010 alkaen.

## Roolit
* Lentokapteeni Thomas (kausi 1)
* Lentoemäntä Sanna (kausi 1)
* Lentoemäntä/Stuertti Kennet (kausi 2)
* VIP-koordinaattori Monica (kaudet 1–2)
* Lentoaseman johtaja P-A Blank (kaudet 1–2)
* Tullivirkailija Marie (kausi 1)
* Lähtöselvitys-/terminaalivastaava Sara (kaudet 1–2)
* Lentokoneteknikko Abbe (kausi 1)
* Terminaalikoordinaattori Christian (kaudet 1–2)
* Palomiehet Daniel, Jon, Kenneth ja Emil (kaudet 1–2)
* Liikenneavustaja Evelina (kausi 2)
* Vartijat Joakim ja Annelie (kausi 2)

## Katso myös
* Lentokentällä

## Lähteet
Jääkiekon alle 18-vuotiaiden maailmanmestaruuskilpailut 2007

**Jääkiekon alle 18-vuotiaiden maailmanmestaruuskilpailut 2007** pelattiin Suomessa. Ottelupaikkakuntina näissä historian yhdeksänsissä alle 18-vuotiaiden maailmanmestaruuskilpailuissa olivat Rauma, jossa pelattiin A-lohkon pelit, yksi B-lohkon peli ja putoamissarja, sekä Tampere, jossa pelattiin muut B-lohkon pelit ja pudotuspelit. Mestaruuden voitti Venäjä joka voitti loppuottelussa Yhdysvallat maalein 6−5. Suomi ylsi 7. sijalle.

## Lohkot

;A-lohko
* 
* 
* 
* 
* 

;B-lohko
* 
* 
* 
* 
* 

## Otteluareenat

## Alkusarja
### Lohko A

Ottelujen alkamisajat paikallisia aikoja.

### Lohko B

Ottelujen alkamisajat ovat paikallisia aikoja.

## Karsintasarja

Ottelujen alkamisajat ovat paikallisia aikoja.

## Pudotuspelit

Ottelujen alkamisajat ovat paikallisia aikoja.
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Lopputulokset

Tšekki ja Latvia putosivat 1. divisioonaan vuodeksi 2008. 

## Palkinnot

### IIHF:n valitsemat turnauksen parhaat pelaajat
***Paras maalivahti:**  Josh Unice
***Paras puolustaja:**  Kevin Shattenkirk
***Paras hyökkääjä:**  James van Riemsdyk
***Arvokkain pelaaja:**  James van Riemsdyk

### Turnauksen tähdistökentällinen
***Maalivahti:**  Josh Unice
***Puolustajat:**  Victor Hedman,  Kevin Shattenkirk
***Hyökkääjät:**  Aleksei Tšerepanov,  Steven Stamkos,  James van Riemsdyk

## Lähteet
* Kisat IIHF:n sivuilla 
* Passionhockey.com: IIHF U18 2007 
* Hockeyarchives: IIHF U18 2007 

### Viitteet
Thomas Ludger Dupré

**Thomas Ludger Dupré** (10. marraskuuta 1933 – 30. joulukuuta 2016) oli yhdysvaltalainen katolisen kirkon pappi, joka toimi Springfieldin piispana vuosina 1995–2004.

Dupré syntyi South Hadleyssä, Massachusettsissa. Teologiaa hän opiskeli vuosina 1955–1959 pappisseminaarissa Kanadassa ja hänet vihittiin papiksi 23. toukokuuta 1959. Vuonna 1990 Dupré vihittiin Springfieldin vihkipiispaksi sekä Hodelmin titulaaripiispaksi ja 14. maaliskuuta 1995 Springfieldin piispaksi. Piispana hänet tunnettiin abortin, eutanasian ja homoliittojen vastustajana.

Dupré erosi piispanvirasta 11. helmikuuta 2004 terveyssyihin vedoten. 28. syyskuuta 2004 häntä vastaan nostettiin kaksi syytettä lapsen seksuaalisista hyväksikäytöistä, jotka olivat tapahtuneet 1970-luvulla. Häntä ei kuitenkaan asetettu syytteeseen, koska teot olivat vanhentuneet. Dupré oli täten ensimmäinen katolinen piispa, joka on saanut syytteen seksuaalirikoksista. Eronsa jälkeen hän kirjautui psykiatriseen sairaalaan.

## Lähteet
Danny Manning

**Daniel Ricardo Manning** (s. 17. toukokuuta 1966 Hattiesburg, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Manning valittiin kahdesti un ja voitti  vuonna 1998. Hän saavutti myös olympiapronssia Yhdysvaltain maajoukkueessa vuonna 1988.

Manning edusti 15 kautta kestäneellä NBA-urallaan suurimmaksi osaksi Los Angeles Clippersiä ja Phoenix Sunsia. Muut seurat olivat Atlanta Hawks, Milwaukee Bucks, Utah Jazz, Dallas Mavericks ja Detroit Pistons.

Hänen isänsä Ed Manning oli myös koripalloilija.

## Lähteet
* Danny Manning NBA.comissa 

### Viitteet

## Aiheesta muualla
Gaël Kakuta

**Gaël Kakuta** (s. 21. kesäkuuta 1991 Lille, Ranska) on ranskalais-kongolainen jalkapalloilija, joka edustaa ranskalaisseura Amiensia. Hän on pelannut Ranskan lisäksi Englannissa, Alankomaissa, Italiassa, Espanjassa ja Kiinassa. Hän edusti Ranskaa nuorten maajoukkueissa mutta on aikuisten tasolla pelannut Kongon demokraattisen tasavallan maajoukkueessa.

Kakuta pelasi englantilaisseura Chelsean junioreissa ja kuului seuran omistukseen vuoteen 2015 saakka mutta pelasi Chelsean edustusjoukkueessa Valioliigassa vain yhden ottelun kaudella 2009–2010 ja viisi ottelua seuraavalla kaudella. Lainasopimuksilla hän pelasi Valioliigassa myös Fulhamin joukkueessa seitsemän ottelua, joissa hän teki yhden maalin, ja Boltonin joukkueessa neljä ottelua. Hän pelasi lainasopimuksilla myös Ranskan, Alankomaiden ja Espanjan pääsarjoissa sekä yhden ottelun Italian Serie A:ssa. Rayo Vallecanossa kaudella 2014–2015 hän teki 35 liigaottelussaan viisi maalia.

Kakuta siirtyi vuonna 2015 espanjalaisseura Sevillaan mutta pelasi La Ligassa kauden aikana vain kaksi ottelua. Vuodet 2016–2018 hän oli kiinalaisseura Hebei China Fortunen pelaajia mutta pelasi myös lainalla espanjalaisseura Deportivo La Coruñassa ja ranskalaisseura Amiensissa; jälkimmäisessä hän teki kauden 36 liigaottelussaan kuusi maalia. Kauden 2018–2019 Kakuta pelasi La Ligassa Rayo Vallecanon joukkueessa ja palasi elokuussa 2019 Amiensiin.

Kakuta edusti Ranskaa kaikissa juniorimaajoukkueissa alle 16-vuotiaista alle 21-vuotiaisiin. Hän pelasi Kongon demokraattisen tasavallan maajoukkueessa ensimmäisen maaottelunsa maaliskuussa 2017 Keniaa vastaan ja teki tuossa ottelussa maalin. Hän on marraskuun 2019 loppuun mennessä pelannut seitsemän maaottelua.

## Lähteet

## Aiheesta muualla
Horowitz

**Horowitz** on muun muassa seuraavien henkilöiden sukunimi:
* Adam Horowitz (s. 1971), yhdysvaltalainen käsikirjoittaja ja tuottaja.
* Anthony Horowitz (s. 1956), brittiläinen kirjailija ja tv-käsikirjoittaja
* Ed Horowitz, yhdysvaltalainen elokuvakäsikirjoittaja
* Irving Louis Horowitz (1929–2012), yhdysvaltalainen sosiologi
* Vladimir Samoilovitš Horowitz (1903–1989), ukrainalainen pianisti
Oskar Heinroth

**Oskar August Heinroth** (1. maaliskuuta 1871 Mainz-Kastel – 31. toukokuuta 1945 Berliini) oli saksalainen biologi ja eräs etologian tieteenalan perustajista.

Heinroth opiskeli lääketiedettä ja väitteli Kielissä 1895. Seuraavana vuonna hän muutti Berliinin, mistä hän sai työpaikan Zoologischer Garten Berlinistä ja myös Eläinmuseosta. Vuosina 1898–1913 hän toimi assistenttina ja tutki sorsalintujen käyttäytymistä. Hän löysi Douglas Spaldingin unohtuneet tutkimukset kananpoikasten leimautumisesta ja kehitteli kokeita edelleen. Myöhemmin Konrad Lorenz saattoi leimautumisteorian tunnetuksi suuren yleisön keskuudessa. Sittemmin Heinroth toimi Berliinin Akvaarion johtajana.

Heinroth toimi Saksan Lintutieteellisen Yhdistyksen puheenjohtajana 1926–1936.

Heinroth avioitui Magdalena Wieben kanssa 1904. He työskentelivät yhdessä ja myös julkaisivat tutkimustuloksensa yhdessä. Magdalenan kuoltua 1932 Heinroth avioitui eläintieteilijä Katharina Bergerin kanssa 1933.

## Teoksia
* Heinroth, Oskar: *Beiträge zur Biologie, namentlich Ethologie und Psychologie der Anatiden*. Teoksessa: *Berichte des V. Int. Ornithologen Kongresses Berlin 1910*, S. 559.
* Heinroth, Oskar & Heinroth, Magdalena: *Die Vögel Mitteleuropas*, 4 osaa, Berliini 1924-1934
Miesten pituushyppy yleisurheilun Euroopan-mestaruuskilpailuissa 2010

**Miesten pituushyppy yleisurheilun Euroopan-mestaruuskilpailuissa 2010** kilpailtiin Estadi Olímpic Lluís Companys -stadionilla 30. heinäkuuta – 1. elokuuta. 

## Mitalistit

## Ennätykset

## Aikataulu

## Tulokset

### Karsinta

Karsintarajan 800 (Q) ylittäneitä oli 11, joten 12 parasta pääsi finaaliin. 

### Finaali

## Lähteet

* Karsinnan tulokset  
* Finaalin tulokset
Valkometalli

**Valkometallit** ovat laakerimetalleina käytettäviä tinan tai lyijyn, antimonin ja kuparin seoksia. Vain osa valkometalleista on kuitenkin sopivia laakerinvalmistukseen. Laakerimetalliksi sopivat valkometallit ovat Babbitteja. Valkometallia on käytetty myös paljon kirjasinmetallina. Kirjasinmetallista valetaan myös muitakin tarkkuusvaluja, kuten tinasotilaita. Valkometalliseoksia on useita erilaisia, mutta yksi mahdollinen sisältää;
tina 30&nbsp;%, lyijy 55,5&nbsp;%, antimoni 12&nbsp;%, kupari 2,5&nbsp;%. Seoksen sulamislämpötila 270&nbsp;°C.

## Katso myös
* Luettelo metalliseoksista

## Lähteet
Asteropaios

**Asteropaios** () oli kreikkalaisessa mytologiassa Pelagonin poika. Hän johti Troijan sodan aikana troijalaisten liittolaisten Paionian joukkoja, ja hänet mainitaan pisimmäksi kaikista miehistä.

Asteropaios ryhtyi kaksintaisteluun Akhilleuksen kanssa, jota kohti hän heitti kaksi keihästä yhtä aikaa. Toinen keihäistä osui Akhilleuksen kilpeen, mutta toinen haavoitti tätä oikeaan kyynärvarteen. Asteropaios olikin ainoa troijalainen, joka onnistui Iliaassa haavoittamaan Akhilleusta. Taistelu päättyi lopulta Akhilleuksen eduksi, ja Asteropaioksen miekka oli Patrokloksen muistokisojen palkintona yhdessä Sarpedonin haarniskan kanssa.

## Lähteet
David Robinson

**David Maurice Robinson** (s. 6. elokuuta 1965 Key West, Florida) on yhdysvaltalainen uransa lopettanut koripalloilija. Sentterinä pelannut Robinson edusti 14 kautta kestäneellä urallaan vain San Antonio Spursia, jossa hän voitti urallaan kaksi NBA-mestaruutta vuosina 1999 ja 2003. Hänet on valittu myös kerran  ja vuoden puolustavaksi pelaajaksi. Lisäksi Robinson oli  kaudella 1989–1990. Hänet on valittu myös kymmenen kertaa un.

Robinsonilla on NBA-historian neljänneksi paras heitontorjuntojen keskiarvo per ottelu (2,99).

Robinson pelasi myös Yhdysvaltain maajoukkueessa, jossa hän voitti olympiakultaa Barcelonassa 1992 ja Atlantassa 1996 sekä saavutti olympiapronssia Soulissa 1988. Soulin kisojen välieräottelussa Neuvostoliittoa vastaan Robinson teki 19 pistettä ja otti 12 levypalloa mutta Yhdysvallat hävisi ottelun. Barcelonassa hän teki parhaimmillaan 14 pistettä puolivälieräottelussa Puerto Ricoa vastaan ja otti kahdeksan levypalloa välierässä Liettuaa vastaan. Loppuottelussa Kroatiaa vastaan hän teki yhdeksän pistettä ja otti kaksi levypalloa. Atlantan loppuottelussa Jugoslaviaa vastaan hän teki 28 pistettä ja otti seitsemän levypalloa. Välierässä Australiaa vastaan hän teki 14 pistettä ja otti yhdeksän levypalloa.

Vuonna 2009 Robinson valittiin Basketball Hall of Fameen.

## Lähteet
* David Robinson NBA.comissa 

### Viitteet
George Perkins Marsh

**George Perkins Marsh** (15. maaliskuuta 1801, Woodstock, Vermont – 23. heinäkuuta 1882, Vallombrosa, Italia) oli yhdysvaltalainen poliitikko, lakimies ja filologi, jota pidetään toisinaan myös ensimmäisenä luonnonsuojelijana, koska hän keksi nykyaikaisen luonnonsuojelun käsitteen. Marshilla oli laaja kieltentuntemus, mutta hän tiesi paljon myös muista aloista. Hänen erityinen kiinnostuksenkohteensa oli islannin kieli.

Marshin teos *Man and Nature* (1864) oli eräs varhaisimpia ekologisia kannanottoja. Teoksessa Marsh yhdisti metsäkadon aavikoitumiseen ja kritisoi ihmisen aiheuttamia tuhoja luonnossa.

Vuosina 1843–1849 Marsh edusti Whig-puoluetta Yhdysvaltain edustajainhuoneessa. Myöhemmin hän toimi erilaisissa Yhdysvaltain diplomaattitehtävissä Turkissa vuosina 1849–1853, Kreikassa 1852 ja viimeiseksi Italiassa vuodesta 1861 aina kuolemaansa 1882 saakka.

Marshin isä oli Charles Marsh, joka oli myös mukana politiikassa.

## Teoksia
* A Compendious Grammar of the Old Northern or Icelandic Language (1838)
* The Camel, his Organization, Habits, and Uses, with Reference to his Introduction into the United States (1856)
* Lectures on the English Language (1860)
* The Origin and History of the English Language (1862; revised ed., 1885)
* Man and Nature (1864), uudistettu painos The Earth as Modified by Human Action (1874)

## Lähteet

## Aiheesta muualla
* The Encyclopedia of Earth: George Perkins Marsh
Kärsämäen vaakuna

**Kärsämäen vaakuna** on Kärsämäen kunnan tunnus. Vaakunan aihe viittaa Venetpalon kylän nimeen, joka puolestaan on peräisin hämäläisten kanssa käydyistä heimotaisteluista. Kylän kerrotaan nimetyn hämäläisten huudon ”Veneet palaa!” mukaan paikallisten kyläläisten sytytettyä ryöstöretkeläisten veneet tuleen.

Vaakunan selitys on ”hopeakentässä tyviö ja vene, molemmat siniset, veneestä nousee seitsemän punaista tulikielekettä.” Vaakunan on suunnitellut Gustaf von Numers, ja Kärsämäen kunnanvaltuusto hyväksyi sen kokouksessaan 23. kesäkuuta 1964. Sisäasiainministeriö vahvisti vaakunan käyttöön 5. lokakuuta samana vuonna.

## Lähteet
* 
* 
*
Gibraltar yleisurheilun Euroopan-mestaruuskilpailuissa 2010

**[[Gibraltar]]** osallistui **[[Yleisurheilun Euroopan-mestaruuskilpailut 2010|yleisurheilun Euroopan-mestaruuskilpailuihin 2010]]** yhden miehen joukkueella. Sen ainoa urheilija oli pikajuoksija Dominic Carroll, joka osallistui 100 metrin juoksuun. Carroll kuitenkin otti varaslähdön ensimmäisellä kierroksella ja joutui hylätyksi.

## Lähteet
Pehtori

**Pehtori** eli **pehtoori** (myös **valttari**) oli entisajan Suomessa suurella maatilalla tilanhoitaja tai maataloustyönjohtaja. Maataloustyönjohtaja on synonyymina pehtorille osittain harhaanjohtava, vaikkakin hyvin yleisesti käytetty. Pehtoria ja tilanhoitajaa kutsuttiin myös voudiksi. Pehtori palkattiin kartanoon, ratsutilalle tai muuhun suureen maataloon johtamaan tilan tuotantoa ja työntekijöitä kuten renkejä, piikoja, maatyöläisiä ja vuokraansa työnteolla maksavia torppareita. Pehtorilla saattoi olla apunaan töiden esimiehiä, jotka olivat työntekijöiden tai torpparien joukosta valittuja tai valikoituja miehiä. He osallistuivat töihin ja vastasivat pehtorille töiden laadusta ja sujuvuudesta. Maatilan johtaminen ja organisointi sisälsi torppariaikana useita organisaatiotasoja.

## Katso myös
*Lampuoti

## Lähteet
Ontinyent CF

**Ontinyent Club de Fútbol** on jalkapalloseura, joka tulee Ontinyentin kaupungista Espanjasta. Joukkue on perustettu vuonna 1931 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5&nbsp;000-paikkainen Estadio El Clariano.

Joukkue on pelannut historiansa aikana maan kolmella eri kansallisella sarjatasolla. Korkeimmillaan se pelasi kaudet 1963–1965 ja 1968–1971 toiseksi korkeimmalla sarjatasolla Segunda Divisiónissa. Suurimman osan historiastaan se on kuitenkin pelannut alimmalla sarjatasolla Tercera Divisiónissa.

## Aiheesta muualla
* Seuran virallinen kotisivusto
Don’t Tread on Me

**”Don’t Tread on Me”** on Metallican viidennen albumin *[[Metallica (albumi)|Metallica]]* kuudes kappale. Kappaleen nimi liittyy Yhdysvaltain vapaussotaan. Sanat "Don’t Tread on Me" ovat Gadsdenin lipun motto, ja lipun käärme on albumin kansikuvassa.

Yhtye soitti kappaleen ensimmäistä kertaa livenä vasta vuonna 2012 *Black Album Tourilla* Tämä voi johtua James Hetfieldin tyytymättömyydestä kappaleeseen, kuten hän sanoi huhtikuussa 2001 Playboy-lehden haastattelussa: ”Meillä on joitain kappaleita joista en pidä. ’Don’t Tread on Me’ ei ole suosikkejani musiikillisesti.”

Kappale saavutti 21:n sijan Billboardin Mainstream Rock Tracks -listalla Yhdysvalloissa, vaikka sitä ei siellä julkaistu singlenä.

## Kokoonpano
*James Hetfield – rytmikitara ja laulu
*Kirk Hammett – soolokitara
*Jason Newsted – bassokitara ja taustalaulu
*Lars Ulrich – rummut

## Lähteet
Tom Mankiewicz

**Thomas Francis Mankiewicz** (1. kesäkuuta 1942 Los Angeles, Kalifornia, Yhdysvallat – 31. heinäkuuta 2010 Los Angeles, Yhdysvallat) oli yhdysvaltalainen elokuva- ja televisiokäsikirjoittaja, -ohjaaja ja tuottaja. Hänet tunnettiin muun muassa James Bond -elokuvien *[[Timantit ovat ikuisia]]*, *[[Elä ja anna toisten kuolla]]* ja *[[007 ja kultainen ase]]* käsikirjoituksista. Hän osallistui myös ensimmäisten *[[Teräsmies]]*-elokuvien käsikirjoittamiseen.

Mankiewicz oli elokuvaohjaaja Joseph L. Mankiewiczin poika. Hän kuoli haimasyöpään kotonaan Los Angelesissa 2010.

## Lähteet

## Aiheesta muualla
*
Ursula K. Le Guinin bibliografia

Tämä on **[[Ursula K. Le Guin]]in bibliografia**.

## Suomennetut teokset

### Romaaneja ja novellikokoelmia

* 
* 
* 
* 
* 
* 
* 
* 
* 

### Hainilainen sarja

* 
* 
* 
* 
* 
* 
* 
* 
* 

### Maameren tarinat

# 
# 
# 
# 
# 
# 

### Läntisen rannan aikakirjat

# 
# 
# 

## Suomentamattomat teokset

### Romaanit ja novellikokoelmat

* 
* 
*  
* 
* 
*  
* 
* 
* 
* 

### Runokokoelmat

* 
* 	
* 
* 
* 
* 
* 
* 
* 
* 
* 
* 

### Catwings-lastenkirjasarja

* 
* 
* 
* 

### Muut lastenkirjat

* 
* 
* 
* 
* 
* 
* 
* 
* 

### Tietokirjat

* 
* 
* 
* 
* 
* 
* 
* 
* 
* 
* 
* 
* 

### Novelleja

* ”LADeDeDa”. *Nature* March 2009, vol. 458. Yhdessä Vonda McIntyren kanssa.
* ”Elementals”. Antologiassa Horton, Rich (toim.): *The Year’s Best Science Fiction & Fantasy*. Prime Books, 2013.
* ”Pity and Shame”. *Tin House*, Summer 2018.

### Kirjasia

* 
* 
* 
* 	
* 
* 
* 	

## Kirjoihin pohjautuvia televisiosarjoja ja elokuvia

* *[[Maameren tarinat (minisarja)|Maameren tarinat]]* (Earthsea, 2004), Robert Liebermanin ohjaama minisarja.
* *[[Maameren tarinat (elokuva)|Maameren tarinat]]* (Gedo senki, 2006), Goro Miyazakin ohjaama Studio Ghiblin animaatioelokuva.

## Lähteet

## Kirjallisuutta
* 
* 
* 
*
Jamal Mashburn

**Jamal Mashburn** (s. 29. marraskuuta 1972 New York, New York) on yhdysvaltalainen uransa lopettanut koripalloilija. Pienenä laitahyökkääjänä pelannut Mashburn valittiin kerran un vuonna 2003. Hän edusti 13 kautta kestäneellä urallaan suurimmaksi osaksi Dallas Mavericksia ja Charlotte Hornetsia, joka vaihtoi nimeään kaudella 2002–2003 New Orleans Hornetsiksi. Muita seuroja olivat Miami Heat ja Philadelphia 76ers.

## Ura
Ennen ammattilaisuraansa Mashburn pelasi Kentuckyn yliopiston joukkueessa, jossa hänet muun muassa äänestettiin All-American joukkueeseen. Dallas Mavericks varasi hänet vuoden  ensimmäisen kierroksen neljännellä valinnalla. Mashburnin tulokaskausi oli vakuuttava. Hän teki 19,2 pistettä ottelua kohden pelaamissaan 79 ottelussa. Hänet valittiin myös kauden tulokasjoukkueeseen. Seuraavalla kaudella Mashburn teki uransa piste-ennätyksen ja heitti keskimäärin 24,1 pistettä ottelua kohden.

### Miami Heat
Masburnin kolmas kausi Mavericksissä meni loukkaantumisen vuoksi pieleen, ja hänet kaupattiin helmikuussa 1997 kesken kauden 1996–1997 Miami Heatiin. Mashburn joutui tyytymään vaihtopelaajan rooliin, mutta oli siitä huolimatta useimmiten joukkueensa pistepörssin kärkinimiä keskiarvotilastoissa erityisesti pudotuspeleissä. Heat pääsi parhaimmillaan konferenssin finaaliin saakka kaudella 1996-1997, jolloin se hävisi Chicago Bullsille voitoin 4-1.

### Charlotte Hornets/New Orleans Hornets
Elokuussa 2000 Mashburn kaupattiin yhdessä P. J. Brownin, Rodney Bufordin, Tim Jamesin ja Otis Thorpen kanssa Charlotte Hornetsiin. Hänet nostettiin nuoren joukkueen johtohahmoksi, ja hän teki kahden ensimmäisen kauden aikana keskimäärin 20,8 pistettä ottelua kohden. Mashburn onnistui myös johdattamaan joukkueen pudotuspelien välieriin saakka ensimmäisellä kaudellaan. Kaudella 2002–2003 joukkueen omistaja vaihtui, ja joukkueen uudeksi nimeksi tuli New Orleans Hornets. Mashburn onnistui tekemään kauden aikana yli 1700 pistettä ja vei joukkueensa pudotuspeleihin, jossa matka katkesi jo ensimmäisellä kierroksella Philadelphia 76ersille voitoin 4-2. Hänet valittiin myös samaisella kaudella tähdistöotteluun, jossa hän teki kymmenen pistettä. Kausi 2003–2004 meni loukkaantumisten parissa ja hän päätti olla sivussa koko kauden, jotta toipuisi täysin polvivammastaan kaudeksi 2004–2005.

### Philadelphia 76ers
Hornetts kauppasi Mashburnin helmikuussa 2005 Philadelphia 76ersiin, jossa hän ei kuitenkaan pelannut otteluakaan kroonisen polvivamman vuoksi ja päätti lopettaa uransa, kun Philadelphia laittoi hänet myyntiin 24. maaliskuuta 2006.

## Lähteet
*Jamal Mashburn NBA.comissa
Mama Said (kappale)

**Mama Said** on Metallican kuudennen studioalbumin Load yhdestoista kappale. James Hetfieldin kirjoittamat sanat kertovat lähes yksinomaan hänen vaikeasta suhteestaan äitiinsä, joka kuoli syöpään Jamesin ollessa 16-vuotias.

Kappale eroaa täysin Metallican muusta tuotannosta. Heavy metal -elementtejä siinä ei ole lainkaan, vaan se yhdistää kantria ja hard rockia. Se alkaa akustisella kitaralla ja kertosäkeen kohdalla kuullaan kantrihenkistä lauluharmoniaa ja steel-kitaraa. Kappaleen lopussa kuullaan voimasointuja sähkökitaralla.

Kappaletta ei koskaan ole soitettu livenä. Hetfield on tosin soittanut kappaleen yksin ilman muiden säestystä soittaen akustista kitaraa ja laulaen. Hän on myös soittanut sen kantrilaulaja Jessi Colterin kanssa.

## Musiikkivideo
Kappaleen musiikkivideo keskittyy James Hetfieldiin istumassa auton takapenkillä soittamassa kappaletta akustisella kitaralla. Auto ajaa lounaista valtatietä pitkin, ja yhdessä kohdassa videota nähdään Metallican muut jäsenet katsomassa ikkunaan. Kun kappale lähenee loppua, paljastuu, että Hetfield on istunut studiossa kiinteällä "takapenkillä". Hän kävelee hevosen luokse, ottaa sen suitset, ja kävelee pois kuvasta.

## Kappaleet
### CDS 1
#Mama Said
#King Nothing (Live)
#Whiplash (Live)
#Mama Said (Edit)

### CDS 2
#Mama Said"
#So What (Live)
#Creeping Death (Live)
#Mama Said (Demoversio)

## Muusikot
* Kirk Hammett – soolokitara
* James Hetfield – laulu, rytmikitara
* Jason Newsted – bassokitara, taustalaulu
* Lars Ulrich – rummut

## Aiheesta muualla
* Kappaleen musiikkivideo
St. James Infirmary

”**St. James Infirmary**”, toiselta nimeltään ”**St. James Infirmary Blues**” on alkuperältään tuntematon musiikkikappale 1800-luvulta. Kappale perustuu mahdollisesti englantilaiseen kansanlauluun ”The Unfortunate Rake”. Tekijänoikeudet rekisteröi Joe Primrose 1920-luvulla ja tunnetuksi kappaleen teki Louis Armstrong vuoden 1928 nauhoituksellaan. Nauhoituksesta tuli yksi Armstrongin tunnetuimmista ja trumpetisti jatkoi kappaleen soittamista koko uransa ajan. Lukuisat muut jazzartistit ovat nauhoittaneet kappaleen ja sitä pidetäänkin yhtenä genren standardeista. Jack Teagarden nauhoitti tunnetun version vuonna 1930 Ben Pollackin orkesterin kanssa. Yhdysvaltojen singlelistalle nousseita versioita ovat äänittäneet Joe ”King” Oliver (1930), Cab Calloway (1931) sekä Artie Shaw (1942).

## Lähteet
Hannu Puttonen

**Hannu Tapani  Puttonen** (21. kesäkuuta 1960 Pirkkala – 10. huhtikuuta 2023 Ylöjärvi) oli suomalainen ohjaaja ja käsikirjoittaja. Hän ohjasi lukuisia musiikkivideoita, muun muassa Leevi and the Leavingsin ”Rakkauden työkalun”, josta hän sai Hopeinen Muuvi -palkinnon vuonna 1994. Puttonen ohjasi myös teknomusiikkidokumentin *Bring The Beat Back!* Hänen taiteilijanimiään olivat Risto Salmi ja Jöns Hallanaho.

Muuta Puttosen tuotantoa oli Linuxista kertova dokumenttielokuva *[[Koodi (dokumentti)|Koodi]]*. Elokuvallaan *Man of Letters* Puttonen voitti kotimaisen kilpailun erikoispalkinnon Tampereen kansainvälisillä lyhytelokuvajuhlilla 1995.

Puttonen menehtyi 62-vuotiaana äkilliseen sairauskohtaukseen Ylöjärvellä. Hänet on haudattu Vatialan hautausmaalle Kangasalle.

## Lähteet

## Aiheesta muualla
*
Kardinaalin miekat

**Kardinaalin miekat** () on Pierre Pévelin vuonna 2007 ilmestynyt historiallinen fantasiaromaani. Kirjan tapahtumat sijoittuvat vuoden 1633 Ranskaan, jossa ylintä valtaa käyttää kardinaali Richelieu. Teoksen vaihtoehtohistoriallisina ja fantastisina aineksina ovat salaperäiset lohikäärmeet, jotka uhkaavat Ranskaa. Juonitteluja torjumaan kardinaali määrää koottavaksi jälleen yhteen eliittiryhmän nimeltä Kardinaalin miekat.

## Vastaanotto

*[[Tähtivaeltaja]]*-lehden Jukka Halmeen mukaan teos on hyvä lukuromaani, jota voi suositella kaikille seikkailukirjallisuuden ystäville. Maailmanrakennus jää kuitenkin kesken, lohikäärmeitä ei kuvata kovin tarkasti. Mustavalkoisen vastakkainasettelun lisäksi ongelmana on keskinkertainen henkilökuvaus.

## Lähteet

## Aiheesta muualla
* Kari Sperring: The Cardinal's Blades . Strange Horizons 8.1.2010. 
* Adam Roberts: The Cardinal's Blades. Punkadiddle 12.1.2010. 
* Thomas M. Wagner: The Cardinal's Blades. SF Reviews.net 25.10.2010. 
* Robert William Berg: The Cardinal's Blades. Rob will review 25.10.2010.
Solaris (vuoden 2002 elokuva)

**Solaris** on vuonna 2002 ensi-iltansa saanut  Steven Soderberghin ohjaama tieteiselokuva. Elokuva perustuu Stanisław Lemin vuonna 1961 julkaistuun samannimiseen romaaniin. Andrei Tarkovski ohjasi romaanin pohjalta ensimmäisen elokuvasovituksen jo vuonna 1972, ja Soderberghin versiossa on jonkin verran vaikutteita Tarkovskin elokuvasta.

## Juoni

Psykologi Chris Kelvin lähetetään Solaris-planeetan kiertoradalla olevalle avaruusasemalle selvittämään sen miehistön kohtaloa. Solaris on mystinen valtameren peittämä planeetta, jonka kanssa tutkijat ovat yrittäneet tuloksetta kommunikoida. Planeetan meri on elävä organismi. Kelvin saapuu asemalle ja kohtaa kaksi jäljelle jäänyttä tutkijaa sekä kuvajaisen kuolleesta vaimostaan, jonka planeetta on luonut Kelvinin muistikuvien pohjalta. Kelvin lähettää vaimonsa kopion pois, mutta Solaris luo uuden tilalle. Vähitellen Kelvin kiintyy keinotekoiseen vaimoonsa, eikä pysty enää viemään tehtäväänsä loppuun eikä lähtemään asemalta.

## Näyttelijät
Amazing Blondel

**Amazing Blondel** on englantilainen akustinen progressiivinen folk -yhtye, jonka jäsenet ovat Eddie Baird, John Gladwin ja Terry Wincott. Yhtye perustettiin vuonna 1969, ja sen levy-yhtiönä toimi Island Records. Yhtye hajosi vuonna 1977, mutta palasi yhteen kaksikymmentä vuotta myöhemmin ja levytti ensimmäisen levynsä sitten vuoden 1972 *Englandin*. Toisinaan yhtyeen musiikkia on luokiteltu psykedeeliseksi folkiksi tai keskiaikaiseksi folkrockiksi.

## Diskografia

### Alkuperäinen kokoonpano (Gladwin ja Wincott)
**The Amazing Blondel*,("The Amazing Blondel and a Few Faces") Bell Records, (1970) 
### Klassinen kokoonpano (Gladwin, Baird ja Wincott)
**[[Evensong (albumi)|Evensong]]*, Island Records, (1970) 
**[[Fantasia Lindum]]*, Island Records, (1971) 
**England*, Island Records, (1972) 
**Englishe Musicke* (compilation), Edsel Records, (1993) 
**A Foreign Field That Is Forever England* (recorded live, 1972–1973) HTD Records (1996) 
**Restoration*, HTD Records, (1997)
**Evensong / [[Fantasia Lindum]]*, Beat Goes On 626 (2004)
**Going Where The Music Takes Me (2-CD-Box + DVD)*, Shakedown Records (2004)
**Harvest of gold - The English Folk Almanach*

### Baird ja Wincott (ja muita muusikoita)
*    *Blondel*, Island Records, (1973) 
*    *Mulgrave Street*, DJM Records, (1974) 
*    *Inspiration*, DJM Records, (1975) 
*    *Bad Dreams*, DJM Records, (1976)
*    *Live in Tokyo* (1977)

## Lähteet
Maple Leaf Gardens

**Maple Leaf Gardens** on Torontossa, Kanadassa sijaitseva sisähalli. 

Maple Leafe Gardens toimi jääkiekon NHL-seura Toronto Maple Leafsin kotihallina vuosina 1931–99. Tuona aikana Maple Leafs voitti kaikkiaan yksitoista Stanley Cupin mestaruutta. Koripallon NBA:ssa yhden kauden, 1946–47, pelannut Toronto Huskies pelasi niin ikään kotiottelunsa Maple Leafs Gardensissa. Elvis Presley puolestaan järjesti hallissa yhden harvoista Yhdysvaltain ulkopuolella pitämistään konserteista. Vuonna 1972 hallissa pelattiin yksi Kanadan ja Neuvostoliiton välisistä jääkiekon Summit Series -sarjan otteluista.
I-League

**I-League** on Intian jalkapallon pääsarja. 

## Historia
Liiga perustettiin kaudeksi 2007-2008, jolloin se korvasi 11 kauden ajan pelatun *National Football Leaguen*. Ensimmäisellä kaudella sarjassa pelasi vain kymmenen joukkuetta, mutta seuraavaksi kaudeksi määrää nostettiin 12:een,  kaudeksi 2009-2010 neljääntoista ja kaudeksi 2013-2014 viiteentoista. Kaudella 2018-19 sarjassa pelasi 11 joukkuetta

12 pelatun kauden jälkeen kahdeksan joukkuetta on onnistunut voittamaan mestaruuden. Dempo SC on liigan menestynein joukkue ja onnistunut voittamaan mestaruuden kolme kertaa.

Kaudesta 2010-11 lähtien Intian pääasarjaseurojen kesken on alettu pelata myös juniorijoukkueiden (alle 19-vuotiaiden) välistä liigaa, jonka toivotaan parantavan nuorten intialaisten pelaajien tasoa.

Jalkapallo ei ole ollut liigan olemassaolon aikana suurin laji Intiassa, mutta katsojalukujen ja kiinnostuksen määrässä on ollut havaittavissa lievää kasvua; osittaisena syynä Intian jalkapallomaajoukkueen hyvät esitykset kansainvälisissä kilpailuissa. Medianäkyvyyden kasvu on nostanut I-Leaguen kiinnostavuutta myös pelaajen keskuudessa ja myös arvokisoissa nähtyjä pelaajia on tehnyt sopimuksia intialaisseurojen kanssa.

## Sarjajärjestelmä
Sarjakausi kestää Intiassa lokakuusta toukokuuhun. Tuona aikana liigan seurat pelaavat keskenään kaksinkertaisen sarjan, jolloin jokaiselle joukkueelle tulee kauden aikana 28 ottelua. Ottelut painottuvat pääasiassa viikonloppuihin, mutta joitain otteluja pelataan myös arkipäivisin. Voitosta joukkueelle annetaan kolme pistettä, tasapelistä molemmille joukkueille yksi piste. Kauden jälkeen eniten pisteitä kerännyt joukkue on mestari ja ansaitsee paikan maanosaliitto AFC:n alaiseen seurajoukkueiden väliseen kilpailuun.

### Joukkueet
Seuraavat 11 joukkuetta pelaavat kaudella 2018–19.

*Aizawl FC
*Chennai City FC
*Churchill Brothers
*Gokulam Kerala FC
*East Bengal
*Indian Arrows
*Minerva Punjab FC
*Mohun Bagan
*NEROCA FC
*Real Kashmir FC
*TRAU FC

### Mestarit
*2007-2008 Dempo SC
*2008-2009 Churchill Brothers SC
*2009-2010 Dempo SC
*2010-2011 Salgaocar SC
*2011-2012 Dempo SC
*2012-2013 Churchill Brothers SC
*2013-2014 Bengaluru FC
*2014-2015 Mohun Bagan
*2015-2016 Bengaluru FC
*2016-2017 Aizawl FC
*2017-2018 Minerva Punjab FC
*2018-2019 Chennai City FC

## Aiheesta muualla
* Intian jalkapalloliitto
It’s Alright

**It's Alright** on Black Sabbath -yhtyeen kappale ja singlejulkaisu vuoden 1976 albumilta *[[Technical Ecstasy]]*. Kappale on rakenteeltaan yhtyeelle epätyypillisen kevyt, The Beatlesilta vaikutteita saanut balladi, jonka laulaa rumpali Bill Ward. Wardin itsensä mukaan hän myös kirjoitti suurimman osan kappaleesta. Laulusolisti Ozzy Osbourne piti laulusta ja kannatti sitä, että Ward laulaisi sen. 

Black Sabbathin Pohjois-Amerikan levy-yhtiö Warner Brothers Records piti kappaleesta niin paljon, että kuvasi siitä promovideon, kuten myös B-puolella olleesta "Rock 'n' Roll Doctor" -kappaleesta, vaikkakaan singleä ei julkaistu uudella mantereella.

Guns N' Roses -yhtye teki kappaleesta myöhemmin cover-version.

## Kappaleet singlellä
### A-puoli
#
### B-puoli
#

*kappaleiden sävellys Black Sabbath

## Muusikot

*Ozzy Osbourne - laulu (b-puoli)
*Tony Iommi - kitara
*Geezer Butler - basso
*Bill Ward - rummut, laulu (a-puoli)

*Gerald "Jezz" Woodroffe - kosketinsoittimet

## Julkaisuhistoria

*1976: Vertigo Records, 6079 100, 7", EU

## Lähteet
Ferdinand von Droste zu Hülshoff

**Ferdinand Freiherr Droste zu Hülshoff** (16. helmikuuta 1841 Burg Hülshoff, Münsterland - 21. heinäkuuta 1874 Burg Hülshoff) oli saksalainen lintutieteilijä ja kirjailija.

Ferdinand Drosten vanhemmat olivat suurtilallinen ja poliitikko Werner-Constantin von Droste zu Hülshoff (1789-1867) ja Caroline Freiin von Wendt-Papenhausen (1802-1881). Setänsä Johann von Droste-Kerckerickin innostamana Ferdinand kiinnostui kirjoittamisesta ja lintutieteestä. Hän ryhtyi tutkimaan lintujen muuttoa Münsterlandissa, ja laati laajan tutkielman lehtokurpasta sekä useita vaatimattomampia tutkielmia. Tunnetuin on hänen kirjoituksensa Borkumin saaren linnustosta *Die Vogelwelt der Nordseeinsel Borkum*.

Ferdinand Droste toimi Saksan Lintutieteellisen Yhdistykesn puheenjohtajan 1868–1874. Hän oli Westfalenin ja Lippen eläintieteellisen osaston johtaja sekä Lontoon eläintieteellisen seuran (Zoological Society of London) jäsen. Yhdessä Hermann Landoisin kanssa hän perusti Münsterin eläintarhan (Allwetterzoo Münster).
## Lähteet
*Elämäkerta
Nick Van Exel

**Nickey Maxwell Van Exel** (s. 27. marraskuuta 1971 Kenosha, Wisconsin) on yhdysvaltalainen uransa lopettanut koripalloilija ja nykyinen apuvalmentaja. Pelintekijänä pelannut Van Exel valittiin kerran un vuonna 1998. Hän edusti 13 kautta kestäneellä urallaan suurimmaksi osaksi Los Angeles Lakersia ja Denver Nuggetsia. Muita seuroja olivat Dallas Mavericks, Golden State Warriors, Portland Trail Blazers ja San Antonio Spurs.

Van Exel on heittänyt NBA:ssa kautta-aikain yhdenneksitoista eniten onnistuineita kolmen pisteen koreja (1528).

Hänet nähtiin MTV Cribsin sarjassa vuonna 2005.

## Ura
Ennen ammattilaisuraansa Van Exel pelasi Trinity Valleyn korkeakoulun ja Cincinnatin yliopiston joukkueissa. Los Angeles Lakers varasi hänet vuoden  toisen kierroksen kymmenennellä valinnalla.

Van Exel johdatti Lakersin toisella kaudellaan pudotuspeleihin yhdessä toisen tulokkaan Eddie Jonesin kanssa. Van Exel ja Jones muodostivat Lakersin takamiehistön. Lakers kuitenkin hävisi San Antonio Spursille välierissä voitoin 4-2. Siitä huolimatta Van Exel tuli tunnetuksi peräkkäisistä onnistuneista heitoistaan, viime hetken onnistuneista koreista ja nopeudestaan, jotka antoivat hänelle lempinimeksi "Nick the Quick". Lakersissa Van Exel teki keskimäärin 14,9 pistettä ja antoi 7,3 koriin johtanutta syöttöä ottelua kohden. Hänen peliaikansa jäi lopulta tavallista vähemmälle kaudella 1997–1998, kun joukkue oli hankkinut edellisellä kaudella Kobe Bryantin. Lisäksi Van Exel joutui riitoihin slloisen valmentajan Del Harrisin kanssa. Lakers selvisi kuitenkin pudotuspeleissä konferenssien finaaliin saakka. Niissä se hävisi Utah Jazzille voitoin 4-0.

### Denver Nuggets
Kesäkuussa 1998 Lakers kauppasi Van Exelin Denver Nuggetsiin ja sai vaihdossa Tony Battien ja varausoikeudet Tyronn Lueen. Nuggetsissa Van Exel ei saavuttanut samanlaista menestystä, kun joukkue jäi joka kerta pudotuspelien ulkopuolelle. Hän teki kuitenkin urallaan parhaat pistekeskiarvot kolmen kauden aikana (16,8) ja oli parhaimmillaan kaudella 1999–2000 NBA:n runkosarjan kolmanneksi eniten syöttöpisteitä saavuttanut pelaaja.

### Dallas Mavericks
Helmikuussa 2002 Van Exel kaupattiin kesken kauden Dallas Mavericksiin yhdessä Raef LaFrentzin, Avery Johnsonin ja Tariq Abdul-Wahadin kanssa. Vaihdossa Nuggets sai Juwan Howardin, Donnell Harveyn ja Tim Hardawayn, sekä vuoden 2002 ensimmäisen kierroksen varausoikeuden. Van Exel pelasi Dallasissa puolitoista kautta ja johdatti joukkueen pudotuspeleissä parhaimmillaan Konferenssien finaaliin saakka kaudella 2002–2003. Dallas hävisi finaalit kuitenkin San Antoniolle voitoin 4-2.

### Loppukaudet
Seuraavat kolme kautta Van Exel vietti kolmessa eri seurassa. Mavericks kauppasi hänet aluksi Golden State Warriorsiin elokuussa 2003, ja sieltä matka jatkui vuotta myöhemmin heinäkuussa 2004 Portlandiin. Kauden päätteeksi Van Exel siirtyi vapaana-agenttina San Antonioon, jossa hän myös lopetti uransa. Joukkue selvisi pudotuspeleihin saakka, mutta niissä sen matka katkesi välierissä Dallasille voitoin 4-3.

## Lähteet
*Nick Van Exel NBA.comissa 

### Viitteet
Haukilahden koulu

**Haukilahden koulu** on Espoon Haukilahdessa sijaitseva noin 300 oppilaan yläkoulu. Koulun historia juontaa juurensa vuonna 1952 opetuksen aloittaneeseen **Etelä-Espoon Yhteiskouluun**, joka oli perustamishetkellään Espoon toiseksi vanhin oppikoulu. Koulu kunnallistettiin vuonna 1977, ja jatkoi toimintaansa Haukilahden koulurakennuksessa peruskoulun yläkouluna ja lukiona. Koulu ja lukio erkanivat toisistaan syksystä 2016 alkaen, kun lukio muutti Aalto-yliopiston kampukselle Espoon Otaniemeen. Haukilahden koulu jatkoi Haukilahden alkuperäisen oppilaitosrakennuksen käyttöä, joskin siirtyi syksyllä 2017 sisäilmaremontin vuoksi väistötiloihin Kiloon. Koulu palasi peruskorjattuun rakennukseensa syyslukukaudella 2019. Peruskorjausurakan kustannukset olivat noin 8,9 miljoonaa euroa.

## Koulu

Haukilahden koulu toimii samassa rakennuksessa lukion kanssa, ja siinä toimivat luokka-asteet 7–9. Luokkakoko on noin 20 oppilasta, ja koulussa on noin 300 oppilasta. Koulussa on yksi ruotsinkielinen kielikylpyluokka ikäluokkaa kohden, minkä lisäksi koulussa on mahdollista opiskella englantia (A), saksaa (A, B2), ruotsia (A, B1) ja ranskaa (B2). Haukilahden koulun oppilaat tulevat pääosin Haukilahden, Westendin ja Niittykummun alueen alakouluista. Haukilahden koulun oppilailla on oma äänestämällä valittava oppilaskunnan hallitus, johon valitaan yhdeksän eniten ääniä saanutta oppilasta. Koulun rehtori on Ari Suistola.

## Rehtorit

**Etelä-Espoon Yhteiskoulu**
*Leo Apo 1952–1954
*Aarne Sipilä 1954–1972
*Annikki Rimminen 1972–1977

**Haukilahden koulu**
*Pentti K. Pelkonen 1977–1993
*Ari Suistola 1993–2017
*Elena Savolainen 2018-2024
*Tuomas Sidoroff 2024-

## Katso myös
*Haukilahden lukio

## Lähteet
* 

### Viitteet

## Aiheesta muualla
* Hagerlund.net: Espoon koulut: Haukilahden koulu
Friedrich von Lucanus

**Friedrich Karl Hermann von Lucanus** (20. kesäkuuta 1869 Berliini - 18. helmikuuta 1947 Buschow) oli saksalainen sotilas (sotilasarvoltaan everstiluutnantti), lintutieteilijä, psykologi ja kirjailija. Lucanus on latinannos suvun varhaisesta nimestä Lauck.

Friedrich von Lucanuksen isä oli Hermann von Lucanus. Lucanus opiskeli Berliinissä ja perehtyi lintutieteeseen, etenkin lintujen muuttoon. Vuonna 1904 hän julkaisi kirjoituksen *Die Höhe des Vogelzuges und seine Richtung zum Winde auf Grund aeronautischer Beobachtungen*, jonka hän oli esittänyt viidennessä kansainvälisessä lintutieteen kongressissa Berliinissä 1901. Lucanus toimi Saksan Lintutieteellisen Yhdistyksen puheenjohtajana 1921–1926. Hän oli American Ornithologists' Unionin kirjeenvaihtajajäsen vuodesta 1923 alkaen.

Hänen poikansa Hermann von Lucanus oli myös lintutieteilijä ja erikoistunut petolintuihin.
## Teoksia
* *Das Leben der Vögel*. A. Scherl, Berliini, 1925
* *Tier und Jagd*. Berliini, 1926
* *Im Zauber des Tierlebens. Volksverband der Bücherfreunde*, Wegweiser-Verlag, Berliini, 1926
* *Naturdenkmäler aus der deutschen Vogelwelt*. H. Bermühler, Berliini-Lichterfelde, 1927
* *Die Rätsel des Vogelzuges*. (1. Aufl. 1922.) 3., verm u. verb. Aufl., H. Beyer & Söhne, Langensalza, 1929
* *Zugvögel und Vogelzug*. Julius Springer, Berliini, 1929
* *Deutschlands Vogelwelt*. Parey, Berliini, 1937.
## Lähteet
*Elämäkerta (The Auk 67., 1950)
David Firth

**David Firth** (s. 23. tammikuuta 1983 Doncaster, Iso-Britannia) on englantilainen animaatio- ja flash-artisti, elokuvatuottaja sekä muusikko. Hän on tullut tunnetuksi animaatioistaan Newgroundsin verkkosivuilla sekä flash-animaatiosarjoista "Salad fingers" sekä "Burnt Face Man".

## Aiheesta muualla
* 
* Fat-Pie.com David Firthin kotisivut
Sentinel-5 Precursor

**Sentinel-5 Precursor** (S5P) on ESAn ja Hollannin avaruushallinnon kehittämä ilmakehää tutkiva satelliitti, joka laukaistiin vuonna 2017. 

Satelliitissa on UV-VIS-NIR-SWIR-alueen spektrometri, joka tekee samanlaisia mittauksia kuin NASAn EOS-Aura-satelliitti ja tuleva eurooppalainen Post-EPS eli EUMETSATin Metop-sääsatelliittien seuraaja. S5P on nimetty siltavaiheeksi EOS-Auran (laukaistu vuonna 2004) ja Post-EPS:n (1. laukaisu vuonna 2019) välille eli sillä varaudutaan EOS-Auran käyttöiän loppumiseen ennen Post-EPS:n taivaalle saamista ja siten Post-EPS:n teknisen kehityksen todennäköisiin viivästymiseen. S5P jatkaa myös ESAn Envisatin (laukaisu vuonna 2002) ilmakehämittauksia. 

Tammikuussa 2011 ilmeni, että Englannissa toimiva EADSin omistama Surrey Space Technology oli voittanut ESAn tarjouskilvan ja rakensi SWIR-osuuden instrumentista 10,7 miljoonan euron korvausta vastaan. SSTL:n Optical Payloads Group johti konsortiota, jossa mukana olivat myös hollantilainen SRON ja ranskalainen Sofradir.

Joulukuussa 2011 ESA valitsi satelliitin rakentajaksi Englannin Astrium-tehtaan. Satelliitin hinta oli 45,5 miljoonaa euroa.

Sentinel-5 Precursor mittaa seuraavia ilmakehän jäännöskaasuja:

* O3 eli otsoni 
* NO<sub>2</sub>
* SO<sub>2</sub>

* BrO
* HCHO eli formaldehydi
* aerosolit
 

Satelliitti laukaistiin saksalais-venäläisellä Rockot-kantoraketilla 13. lokakuuta 2017. Satelliitti painaa 540 kg ja sen sähköteho on noin 1000 W.

## Katso myös
* GMES, EU:n ympäristönseurantasohjelma
* GMES Sentinel, GMES-ohjelman kaukokartoitussatelliitit

## Lähteet
Jean Charles Léonard de Sismondi

**Jean Charles Léonard de Sismondi** (9. toukokuuta 1773 Geneve – 25. kesäkuuta 1842 Chêne-Bougeries), oikealta nimeltään **Semonde**, oli sveitsiläinen taloustieteilijä ja historioitsija.

Sismondi perheineen muutti Ranskan vallankumouksen jälkeen vuonna 1794  Italiaan Toscanaan, missä he työskentelivät maanviljelijöinä. Sismondin havainnot alueella johtivat hänen ensimmäisen teoksensa *Tableau de l’agriculture toscane* syntyyn vuonna 1801. Vuodesta 1800 Sismondi asui jälleen Genevessä, missä hänestä tuli menestynyt kirjailija.

Sismondin toinen teos *De la richesse commerciale* (1803) käsitteli poliittista taloustiedettä ja perustui pitkälti Adam Smithin ajatuksille. Vuonna 1819 ilmestyi Sismondin tärkein taloustieteellinen teos *Nouveaux principles d’économie politique (ou de la richesse dans ses rapports avec la population)*, joka kritisoi vallitsevia taloustieteen periaatteita. Teoksessa Sismondi peräänkuulutti valtion säätelemää kilpailua sekä tuotannon ja kulutuksen tasapainoa.

Historioitsijana Sismondin tärkeimpiin teoksiin kuuluu 16-osainen *Histoire des républiques italiennes du moyen âge* (1809–1818), joka käsitteli tasavaltalaisia italialaisia kaupunkeja keskiajalla. Hän kirjoitti myös 31-osaisen kirjan Ranskan historiasta (*Histoire des français*, 1821–1844). Pääasiassa nämä kaksi teosta toivat hänelle mainetta historioitsijana.

Vuonna 1826 Sismondista tuli Ruotsin kuninkaallisen tiedeakatemian jäsen.

## Teoksia

* *Tableau de l’agriculture toscane* (1801)
* *De la richesse commerciale* (1803)
* *Histoire des républiques italiennes du Moyen Âge* (1809–1818)
* *De l’intérêt de la France à l’égard de la traite des nègres* (1814)
* *Examen de la Constitution française* (1815)
* *Économie politique* (1815)
* *Nouveaux principes d’économie politique, ou de la richesse dans ses rapports avec la population* (1819)
* *Histoire des Français* (1821–1844)
* *Les colonies des anciens comparées à celles des modernes* (1837)
* *Études de sciences sociales* (1837)
* *Études sur l’économie politique* (1837)
* *Précis de l’histoire des Français* (1839)
* *Fragments de son journal et correspondance* (1857)

## Lähteet